Selecciona les entitats del següent text:
Ailyn és el nom artístic de Pilar Giménez García, una cantant catalana nascuda el 29 de maig del 1982 a Esplugues de Llobregat. El talent musical de l'Ailyn, el va descobrir la seva mare, en veure que la seva filla era capaç de tocar en un teclat totes les cançons que escoltava només d'orella amb tan sols dos anys. Havia heretat, doncs, el talent musical de gairebé tota la seva família materna. La seva trajectòria musical va començar als 11 anys a l'escola: a la classe d'anglès, un professor va posar una cançó de Mariah Carey i, un cop a casa, l'Ailyn va començar a cantar-la; va ser llavors quan la seva família es va adonar del talent que tenia com a cantant. Als 15 anys es va matricular a l'Escuela Albéniz, d'Esplugues, per estudiar solfeig i cant clàssic. El seu debut professional va tenir lloc l'any 2002 a Cornellà de Llobregat, durant la desfilada de moda que cada any s'hi celebra per tal de recaptar fons per als malalts d'Alzheimer. D'aleshores ençà cada any hi ha col·laborat amb les seves cançons. El seu primer contracte discogràfic va ser com a component del grup femení Charm, però va abandonar el grup per a començar una carrera en solitari. L'Ailyn va seguir la seva carrera en solitari, enregistrant força temes en solitari i participant en nombrosos concursos: el setembre del 2005 va participar en el Festival Internacional de Música Pop "Canzioni dal Mondo" com a representant d'Espanya i va arribar a ser un dels deu finalistes, i el mes d'octubre se li va concedir la "Tabaiba de Plata" a la millor interpretació en la cinquena edició del "Festival Internacional de la Canción de las Islas Canarias". Amb la cançó "Siente la vida", de ritmes llatins i estiuencs, l'Ailyn va reaparèixer com a proposta per representar Eurovisió. El novembre del 2006, va ser guardonada amb la "Tabaiba d'Or" del festival de la cançó de les Illes Canàries gràcies a la cançó "Puedo sentir".
Ailyn : artista_o_autor, Pilar Giménez García : artista_o_autor, Esplugues de Llobregat : Entitat_Geopolítica, Mariah Carey : artista_o_autor, Escuela Albéniz : educació, Esplugues : Entitat_Geopolítica, Cornellà de Llobregat : Entitat_Geopolítica, Charm : artista_o_autor, Festival Internacional de Música Pop "Canzioni dal Mondo : esdeveniment, Espanya : Entitat_Geopolítica, Siente la vida : música, Eurovisió : esdeveniment, Illes Canàries : Entitat_Geopolítica, Puedo sentir : música, Festival Internacional de la Canción de las Islas Canarias : esdeveniment